
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 185 

28 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση μεταφοράς συντελεστή δόμησης και χο¬ 
ρήγησης τίτλου δικαιώματος μεταφοράς συντε¬ 
λεστή δόμησης από βαρυνόμενο ακίνητο που 
βρίσκεται εντός του εγκεκριμένου ρυμοτομικού 
σχεδίου Δήμου Αθηναίων (Π.Ε. Κεντρικού Τομέα 
Αθηνών της Περιφέρειας Αττικής) στην οδό Κο- 
λοκοτρώνη αρ. 3 (πάροδος) στην Αθήνα Ο.Τ. 66/75 
και στο οποίο υπάρχει κτίριο χαρακτηρισμένο ως 

διατηρητέο. 1 

Τροποποίηση ρυμοτομικού σχεδίου Σ.Σ. Λιανοκλαδί- 
ου, στον προβλεπόμενο χώρο πρασίνου μεταξύ 
των Ο.Τ. 10, 12, 14,16, σε συμμόρφωση προς την 
υπ’ αριθμ. 16/2008 απόφαση του Τριμελούς Διοι¬ 


κητικού Πρωτοδικείου Λαμίας. 2 

ΑΠΟΦΑΣΕΙ Σ 

Αριθμ. 7483 (1) 


Έγκριση μεταφοράς συντελεστή δόμησης και χορήγη¬ 
σης τίτλου δικαιώματος μεταφοράς συντελεστή δό¬ 
μησης από βαρυνόμενο ακίνητο που βρίσκεται εντός 
του εγκεκριμένου ρυμοτομικού σχεδίου Δήμου Αθη¬ 
ναίων (Π.Ε. Κεντρικού Τομέα Αθηνών της Περιφέρει¬ 
ας Αττικής) στην οδό Κολοκοτρώνη αρ. 3 (πάροδος) 
στην Αθήνα Ο.Τ. 66/75 και στο οποίο υπάρχει κτίριο 
χαρακτηρισμένο ως διατηρητέο. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 3044/2002 «Μεταφορά συντελεστή δόμησης ....» 
(ΦΕΚ Α' 197), ως ισχύει. 

2. Τις διατάξεις του Π.Δ. 63/21/22.4.2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

3. Την υπ’ αριθμ. Υ46/6.7.2012 απόφαση Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη» (ΦΕΚ Β' 2101). 


4. Την υπ’ αριθμ. 8387/19.2.2004 κοινή υπουργική από¬ 
φαση Υπουργών Δικαιοσύνης και Περιβάλλοντος, Χω¬ 
ροταξίας και Δημοσίων Έργων «Διαδικασία έγκρισης 
χορήγησης τίτλου δικαιώματος Μεταφοράς Συντελεστή 
Δόμησης» (ΦΕΚ Δ' 162). 

5. Την υπ’ αριθμ. 52893/3392/13.7.1989 απόφαση Υπουρ¬ 
γού Περιβάλλοντος, Χωροταξίας και Δημοσίων Έργων, 
χαρακτηρισμού ως διατηρητέου του ακινήτου (ΦΕΚ Δ' 
472). 

6. Την από 14.6.2010 (αριθμ. πρωτ. 24904) αίτηση του 
Συλλόγου Εκπαίδευσης Νεανίδων (Σ.Ε.Ν.) κυρίου του 
βαρυνομένου ακινήτου και δικαιούχου της Μεταφοράς 
Συντελεστή Δόμησης. 

7. Την τεχνική μελέτη για το βαρυνόμενο ακίνητο της 
μηχανικού Γκιουλέκα Κατερίνας. 

8. Την από 31.5.2010 έκθεση ελέγχου τίτλων κυριότη¬ 
τας για το βαρυνόμενο ακίνητο της δικηγόρου Αθηνών 
Μαρίνας Παπαγεωργίου - Λάμπρου. 

9. Την υπ’ αριθμ. 7348/9.6.2010 πράξη συναίνεσης της 
Δέσποινας Κότση το γένος Αμβροσίου και Λέλας Βλα¬ 
στού, εκπροσώπου του σωματείου «Σύλλογος Εκπαι- 
δεύσεως Νεανίδων», ενώπιον της Συμβολαιογράφου 
Αθηνών, Χριστίνας Βασιάκου - Καρούτα. 

10. Την από 4.10.2012 αυτοψία του Νικ. Μπίας, υπαλ¬ 
λήλου του Τμήματος Μεταφοράς Συντελεστή Δόμη¬ 
σης, της Διεύθυνσης Αρχιτεκτονικής διαπίστωσης της 
ακρίβειας των σχεδίων αποτύπωσης με την επί τόπου 
υφιστάμενη κατάσταση του ακινήτου. 

11. Την από 1.10.2012 (αριθμ. πρωτ. 47554) βεβαίωση 
του Τμήματος Παραδοσιακών Οικισμών της Διεύθυνσης 
Αρχιτεκτονικής του Υπ. Περιβάλλοντος, Ενέργειας και 
Κλιματικής Αλλαγής, σύμφωνα με την οποία η απόφαση 
χαρακτηρισμού δεν έχει ανακληθεί και δεν έχει εκδοθεί 
συμπληρωματική απόφαση για ειδική ρύθμιση. 

12. Την υπ’ αριθμ. 116/12.12.2012 πράξη του Κεντρικού 
Συμβουλίου Πολεοδομικών Θεμάτων και Αμφισβητήσεων 
με ομόφωνα θετική γνωμοδότηση. 

13. Την υπ’ αριθμ. 192/2010 γνωμοδότηση του Ε' Τμή¬ 
ματος του Νομικού Συμβουλίου του Κράτους η οποία 
έγινε μερικώς δεκτή κατά το πρώτο ερώτημα με την 
υπ’ αριθμ. 21859/10.6.2010 απόφαση Υπουργού Περιβάλ- 
λοοντος, Ενέργειας και Κλιματικής Αλλαγής. 

14. Την από 4.1.2013 υπεύθυνη δήλωση τηςΈλλης Λομ- 
βάρδου, νομίμου εκπροσώπου του Συλλόγου Εκπαιδεύ- 
σεως Νεανίδων. 

15. Την υπ’ αριθμ. 10354/4.3.2011 απόφαση της Γενικής 
Γραμματείας Χωροταξίας και Αστικού Περιβάλλοντος 
σύστασης ομάδας εργασίας για το προσδιορισμό των 
ειδικότερων προδιαγραφών εκπόνησης των μελετών 
για τον καθορισμό των Ζωνών Υποδοχής Συντελεστή 
(Ζ.Υ.Σ.) του άρθρου 4 του Ν. 3044/2002 (ΦΕΚ Α' 197), 
αποφασίζουμε: 

Αρθρο 1 

1. Εγκρίνεται η μεταφορά συντελεστή δόμησης από 
βαρυνόμενο ακίνητο που βρίσκεται εντός του εγκεκρι¬ 
μένου ρυμοτομικού σχεδίου του Δήμου Αθηναίων (Π.Ε. 
Κεντρικού Τομέα Αθηνών της Περιφέρειας Αττικής) στην 
οδό Κολοκοτρώνη αρ. 3 (πάροδος) στην Αθήνα Ο.Τ. 
66/75 και στο οποίο υπάρχει κτίριο χαρακτηρισμένο 
ως διατηρητέο με την υπ’ αριθμ. 52893/3392/13.7.1989 
απόφαση Υπουργού Περιβάλλοντος, Χωροταξίας και 
Δημοσίων Έργων (ΦΕΚ Δ' 472), όπως το βαρυνόμενο 
αυτό ακίνητο φαίνεται περικλεισμένο με τα στοιχεία 
(Α, Β, Γ, Δ, Ε, Ζ, Η, Θ, I, Κ, Α) στο σχετικό πρωτότυπο 
διάγραμμα σε κλίμακα 1:200 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθμ. 7483/2013 πράξη του και του 
οποίου αντίτυπο σε φωτοσμίκρυνση δημοσιεύεται με 
την παρούσα απόφαση. 

2. Τα ειδικότερα στοιχεία του βαρυνόμενου ακινήτου 
και της μεταφοράς συντελεστή δόμησης είναι: 

α) Θέση οικοπέδου: Περιφέρεια Αττικής, Π.Ε. Κεντρικού 
Τομέα Αθηνών, Δήμος Αθηναίων, οδός Κολοκοτρώνη αρ. 
3 (πάροδος), (Ο.Τ. 66/75). 

β) Εμβαδόν οικοπέδου: 422,63 τ.μ. 


γ) Οι όροι δόμησης της περιοχής που βρίσκεται το 
βαρυνόμενο ακίνητο σύμφωνα με το από 1.10.2012 θε¬ 
ωρημένο τοπογραφικό διάγραμμα από την Υπηρεσία 
Δόμησης Δήμου Αθηναίων είναι: 

I. Ισχύων συντελεστής δόμησης: 4,0. 

II. Ποσοστό επιτρεπόμενης κάλυψης: 70% (ΓΟΚ ’85). 

δ) Συνολικά καλυπτόμενη επιφάνεια (υπάρχουσα κά¬ 
λυψη): 422,63 τ.μ. 

ε) Σύνολο δομημένων επιφανειών (υπάρχουσα δόμη¬ 
ση): 607,69 τ.μ. 

στ) Μη προσμετρούμενα στο συντελεστή δόμησης 
υπόγειο προοριζόμενο αποκλειστικά για βοηθητική χρή¬ 
ση: 87,21 τ.μ. 

ζ) Μεταφερόμενη δομήσιμη επιφάνεια που εγκρίνεται 
με την παρούσα απόφαση 1082,83 τ.μ. ορόφων. 

Άρθρο 2 

Εγκρίνεται η χορήγηση τίτλου δικαιώματος μεταφο¬ 
ράς συντελεστή δόμησης από το βαρυνόμενο ακίνητο 
του άρθρου 1 στο όνομα του δικαιουμένου τη Μ.Σ.Δ., 
σωματείου «Σύλλογος Εκπαιδεύσεως Νεανίδων», για 
δομήσιμη επιφάνεια 1082,83 τ.μ. ορόφων. 

Άρθρο 3 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 

Ύ Ηνηο 3 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 32 % 


«ΤΣΙΟΣ ΑΘΑΝΑΣΙΟΣ 

Αριθμ. 2013 (2) 

Τροποποίηση ρυμοτομικού σχεδίου Σ.Σ. Λιανοκλαδίου, 
στον προβλεπόμενο χώρο πρασίνου μεταξύ των Ο.Τ. 
10, 12, 14, 16, σε συμμόρφωση προς την υπ’ αριθμ. 
16/2008 απόφαση του Τριμελούς Διοικητικού Πρω¬ 
τοδικείου Λαμίας. 

Ο ΑΝΤΙΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», όπως τροποποιήθηκαν και 
ισχύουν σήμερα. 

2. Το Π.Δ. 148/2010 (ΦΕΚ 241/Α727.12.2010) «Οργανισμός 
της Περιφέρειας Στερεός Ελλάδας». 

3. Την υπ’ αριθμ. 1380/37/7.1.2013 (ΦΕΚ 20/ΥΟΔΔ/18.1.2013 
όπως διορθώθηκε με το ΦΕΚ 53/ΥΟΔΔ/12.2.2013) από¬ 
φαση Περιφερειάρχη Στερεός Ελλάδας περί ορισμού 
Αντιπεριφερειαρχών. 

4. Την υπ’ αριθμ. οικ. 10544/297/30.1.2013 απόφαση Πε¬ 
ριφερειάρχη Στερεός Ελλάδας σχετικά με την ανάθεση 
άσκησης τομέων αρμοδιοτήτων στους Αντιπεριφερει- 
άρχες. 

5. Τις διατάξεις του από 17-7/16.8.1923 Ν.Δ. (ΦΕΚ 228/ 
Α'/1929) «Περί σχεδίων πόλεων, κωμών και συνοικισμών 
του Κράτους και οικοδομής αυτών». 

6. Τις διατάξεις του άρθρου 29 του Ν. 2831/2000 (ΦΕΚ 
140/Α'/2000) όπως αντικαταστάθηκαν από το άρθρο 10 
του Ν. 3044/26.8.2002 (ΦΕΚ 197/Α72002). 

7. Τις διατάξεις του άρθρου 21 του Π.Δ. της 3.4.1929 
(ΦΕΚ 155/Α71929) που διατηρήθηκαν σε ισχύ με το άρθρο 
31, παρ. 3 του Ν. 1577/1985. 

8. Τις διατάξεις του Ν. 1337/1983 (ΦΕΚ 33/Α71983) και 
ειδικότερα του άρθρου 28 αυτού. 

9. Την υπ’ αριθμ. 18894/5.5.2006 εγκύκλιο (Εγκύκλιος 
6/2006) του Υ.ΠΕ.ΧΩ.Δ.Ε. «Άσκηση αρμοδιοτήτων Πολε- 
οδομικού Σχεδιασμού». 

10. Την υπ’ αριθμ. 60/12080/85/2.10.1987 εγκύκλιο 
(Εγκύκλιος 85/87) «Διευκρινίσεις του άρθρου 28 του 
Ν. 1337/1983». 

11. Τις υπ’ αριθμ. 1/61, 8/75, 84/00, 43511/161/88 και 
29454/03 εγκυκλίους του Υ.ΠΕ.ΧΩ.Δ.Ε. 

12. Την υπ’ αριθμ. ΤΥ 2308/20.2.1979 (ΦΕΚ 208/Δ77.4.1979) 
απόφαση Νομάρχη Φθιώτιδας «περί εγκρίσεως ρυμο¬ 
τομικού σχεδίου Σιδηροδρομικού Σταθμού κοινότητος 
Σταυρού Νομού Φθιώτιδας και καθορισμού όρων και 
περιορισμών δομήσεως εντός αυτού». 

13. Την υπ’ αριθμ. 16/2008 απόφαση του Τριμελούς 
Διοικητικού Πρωτοδικείου Λαμίας. 

14. Το υπ’ αριθμ. 1323/29.9.2011 έγγραφο της ΔΙΠΕΧΩΣ 
Περιφέρειας Στερεός Ελλάδας προς το Δήμο Λαμιέων. 

15. Τα υπ’ αριθμ. 4462/20.7.2012 και 6107/9.10.2012 έγ¬ 
γραφα της ΔΙΠΕΧΩΣ Περιφέρειας Στερεός Ελλάδας 
προς το Δήμο Λαμιέων. 

16. Τα υπ’ αριθμ. 3/14.3.2013 (θέμα Ιο) και 4/22.4.2013 
(θέμα 2ο) πρακτικά του Συμβουλίου Πολεοδομικών Θε¬ 
μάτων και Αμφισβητήσεων (ΣΥ.ΠΟ.Θ.Α.) Περιφερειακής 
Ενότητας Φθιώτιδας. 

Και επειδή 

Α) Η προτεινόμενη τροποποίηση, αποτελεί σημειακή - 
εντοπισμένη τροποποίηση, συνεπώς η έγκριση της απο¬ 
τελεί αρμοδιότητα της Περιφέρειας σύμφωνα με το 
άρθρο 186.ΙΙ.ΣΤ.39 του Ν. 3852/2010. 


Β) Σύμφωνα με το άρθρο 29, παρ. 4 του Ν. 2831/2000, 
όπως αυτό αντικαταστάθηκε με το άρθρο 10 του 
Ν. 3044/2002, οι τροποποιήσεις εγκεκριμένων σχεδίων 
πόλεων δεν πρέπει να επιφέρουν μείωση της συνολι¬ 
κής επιφάνειας κοινόχρηστων και κοινωφελών χώρων, 
επιτρέπεται όμως η μείωση όταν η τροποποίηση γί¬ 
νεται λόγω άρσης αναγκαστικής απαλλοτρίωσης σε 
συμμόρφωση αποφάσεων των αρμόδιων Δικαστηρίων, 
με τις οποίες ακυρώνεται η άρνηση της Διοίκησης να 
άρει την απαλλοτρίωση. 

Γ) Σύμφωνα με το άρθρο 20, παρ. 2.ε του Ν. 2508/1997, 
όπως αυτή συμπληρώθηκε με την παρ. 2, του άρθρου 31, 
του Ν. 4067/2012, οι ιδιοκτησίες στις οποίες αίρεται η ρυ¬ 
μοτομική απαλλοτρίωση υποχρεούνται σε εισφορά σε γη. 

Δ) Με την υπ’ αριθμ. 16/2008 απόφαση του Τριμελούς 
Διοικητικού Πρωτοδικείου Λαμίας ακυρώθηκε η άρνηση 
του Δήμου Λαμιέων και της Νομαρχιακής Αυτοδιοίκησης 
Φθιώτιδας για άρση της ρυμοτομικής απαλλοτρίωσης 
που είχε επιβληθεί με την υπ’ αριθμ. ΤΥ 2308/20.2.1979 
απόφαση Νομάρχη Φθιώτιδας στις ιδιοκτησίες των προ- 
σφευγόντων και αναπέμφθηκε η υπόθεση στη Διοίκηση 
προκειμένου με σχετική τροποποίηση του ρυμοτομικού 
σχεδίου να άρει την παραπάνω απαλλοτρίωση. 

Ε) Με το υπ’ αριθμ. 1323/29.9.2011 έγγραφο της ΔΙΠΕ- 
ΧΩΣ Περιφέρειας Στερεός Ελλάδας προς το Δήμο Λα¬ 
μιέων, ζητήθηκε από το Δήμο να γνωστοποιήσει αν επι¬ 
θυμεί να επανεπιβάλει την απαλλοτρίωση και ο Δήμος 
Λαμιέων δεν απάντησε. Στη συνέχεια με τα υπ’ αριθμ. 
4462/20.7.2012 και 6107/9.10.2012 έγγραφα της ΔΙΠΕΧΩΣ 
Περιφέρειας Στερεός Ελλάδας προς το Δήμο Λαμιέ¬ 
ων, εστάλη η πρόταση τροποποίησης του ρυμοτομικού 
σχεδίου προκειμένου να τηρηθούν οι προβλεπόμενες 
διατυπώσεις και διαδικασίες δημοσιοποίησης, σύμφω¬ 
να με τα οριζόμενα στην παρ. 1, του άρθρου 32, του 
Ν. 4067/2012 και ο Δήμος Λαμιέων δεν απάντησε εντός 
της προβλεπόμενης αποκλειστικής προθεσμίας των έξι 
(6) μηνών, μετά την άπρακτη παρέλευση της οποίας 
η διαδικασία έγκρισης της τροποποίησης συνεχίζεται 
χωρίς τη γνώμη του. 

Στ) Το ΣΥ.ΠΟ.Θ.Α. Περιφερειακής Ενότητας Φθιώτιδας 
με το υπ’ αριθμ. 4/22.4.2013 (θέμα 2ο) πρακτικό, γνωμοδό- 
τησε ομόφωνα υπέρ της προτεινόμενης τροποποίησης 
του ρυμοτομικού σχεδίου του Σ.Σ. Λιανοκλαδίου. 

Ζ) Από τις διατάξεις της παρούσας δεν προκαλείται 
δαπάνη σε βάρος του κρατικού προϋπολογισμού ή του 
οικείου Ο.Τ.Α. ή οποιουδήποτε φορέα, αποφασίζουμε: 

Εγκρίνουμε την τροποποίηση του ρυμοτομικού σχεδί¬ 
ου Σιδηροδρομικού Σταθμού Λιανοκλαδίου, του Δήμου 
Λαμιέων, στον προβλεπόμενο χώρο πρασίνου μεταξύ 
των Ο.Τ. 10, 12,14,16, με σκοπό την άρση της ρυμοτο¬ 
μικής απαλλοτρίωσης στις ιδιοκτησίες των Τζουάνα 
Γεωργίου, Μαυράδα Βασιλικής, Τζουβάρα Κων/νου και 
Δημητρίου, Μαυράδα Βασιλικής και Τζουάνα Κων/νου, 
σε συμμόρφωση προς την υπ’ αριθμ. 16/2008 απόφα¬ 
ση του Τριμελούς Διοικητικού Πρωτοδικείου Λαμίας, 
όπως η τροποποίηση αυτή φαίνεται στο συνημμένο 
στην παρούσα τοπογραφικό διάγραμμα κλίμακας 1:200 
του τοπογράφου μηχανικού Στ. Ζαχαρόπουλου. 

Επιβάλουμε εισφορές σε γη ως ακολούθως: α) στην 
ιδιοκτησία (01) Τζουάνα Γεωργίου, εισφορά 72,74 τ.μ., 
β) στην ιδιοκτησία (02) Μαυράδα Βασιλικής, εισφορά 

72,76 τ.μ., γ) στην ιδιοκτησία (03) Τζουβάρα Κων/νου 
και Δημητρίου, εισφορά 382,04 τ.μ., δ) στην ιδιοκτη¬ 
σία (04) Μαυράδα Βασιλικής, εισφορά 27,18 τ.μ., ε) στην 
ιδιοκτησία (05) Τζουάνα Κων/νου, εισφορά 27,18 τ.μ. 

Για τις ανωτέρω ιδιοκτησίες ισχύουν οι όροι και περι¬ 
ορισμοί δόμησης της υπ’ αριθμ. ΤΥ 2308/20.2.1979 (ΦΕΚ 
208/Δ'/7.4.1979) απόφασης Νομάρχη Φθιώτιδας. 


Η απόφαση αυτή με το συνημμένο της τοπογραφικό 
διάγραμμα να δημοσιευθεί στην Εφημερίδα της Κυ- 
βερνήσεως. 

Λαμία, 14 Μάΐου 2013 

Ο Αντιπεριφερειάρχης 
ΗΜΑΣ ΣΑΝΙΔΑΣ 

ΥΠΟΜΝΗΜΑ 

1. Τα όριο των ιδιοκτησιών, εδείχθησαν επί τόπου των μετρήσεων από τον 
κ.Τζουάνα Γεώργιο και οι εργασίες εξαρτήθηκαν στο σύστημο ΕΓΙΑ ’87. 

2. Τα εμβαδό των ιδιοκτησιών υπολογίσθηκαν αναλυτικό, με χρήση των 
αζιμουθιακών συντετογμένων των περιγραμμάτων τους. 

ΟΡΟΙ ΚΑΙ ΠΕΡΙΟΡΙΣΜΟΙ ΔΟΜΗΣΗΣ 

α. Σύμφωνα με τις ειδικότερες διατάξεις του ισχύοντος Γ.Ο.Κ. 
β. Σύμφωνα με την Τ.Υ.2308/20-2-1979 Απόφαση Νομάρχη Φθιώτιδος 
Ελάχιστο πρόσωπο Μ μ / Ελάχιστο βάθος 18 μ / Ελάχιστο εμβαδό 250 τμ 
Μέγιστο ποσοστό κάλυψης 60% / Μέγιστο ύψος πρόσοψης 7,5 μ 
Αριθμός ορόφων 2 / Συντελεστής Δόμησης 1,2 / Σύστημο Πτέρυγες 
Κατά παρέκκλιση (ελάχιστα): Πρόσωπο 8,0 / Βάθος 14,0 / Εμβαδό 200,0 

3. ΔΗΛΩΣΗ ΥΛΟΠΟΙΗΣΗΣ ΟΡΙΩΝ 

Ο υπογραφόμενος Γεώργιος Τζρυάνος δηλώνω υπεύθυνο ότι τα όρια της 
ιδιοκτησίας μου υπό στοιχεία (Α1.Τ9.Τ14.Α2.Α3.Τ15.Τ8.Α4.Α1) όπως κοι των 
ομόρων της ιδιοκτησιών που φαίνονται στο διάγραμμα, υποδείχθηκαν κατά τη 
διάρκεια των μετρήσεων στη σωστή τους επί του εδάφους θέση. 

Ο ΔΗΛΩΝ 


Γεωτεμάχιο 1, Σημ.: 8, Ε= 468 72 πι 


2, Σημ,: 9, Ε= 473.18 ιη 


Γεωτεμάχιο 3, Σημ.: 12, Ε= 1392.65 γπ 1 


Γεωτεμάχιο 4, Σημ.: 7, Ε= 187.09 τη 1 


Γεωτεμάχιο 5, Σημ.: 6, Ε= 187.09 τη* 



ι> 

Τ 


ΥΠΟΜΝΗΜΑ 


Νία Ρινοιομκή Γρ<νμή 



4. ΕΜΒΑΔΟΜΕΤΡΗΣΕΙΣ ΚΑΙ ΤΕΛΙΚΕΣ ΙΔΙΟΚΤΗΣΙΕΣ 
α) Ιδιοκτησία Γεωργίου Τζρυάνο (01) 

Εμβαδόν ιδιοκτησίας (Α1.Τ9,Τ14.Α2.Α3.Τ15.Τ8.Α4.Α1)= 468,72 τμ 
Ρυμοτομούμενα: (Α1.Τ9.Τ8.Α4Λ1)= 39,60 τμ 
(Τ14.Α2Λ3.Τ15.Τ14)= 33,14 τμ 
ΣΥΝΟΛΟ: 72,74 τμ 
Εισφορά σε γη: 25 + 0,20X218,77 = 68,75 τμ 
Τελική ιδιοκτησία (Τ8.Τ9.Τ14.Τ15.Τ8)= 395,98 τμ 
β) Ιδιοκτησία Μαυράδα Βασιλικής (02) 

Εμβαδόν (Α4.Τ8.Τ15.Α3.Α6.Τ16.Τ6.Τ7.Α5.Α4) = 473,18 τμ 
Ρυμοτομούμενα: (Α4.Τ8.Τ7.Α5.Α4) = 39,60 τμ 
(Τ15.Α3.Α6.Τ16.Τ15) = 33,16 τμ 
ΣΥΝΟΛΟ: 72,76 τμ 

Εισφορά σε γη: 25 + 0,20X223,18 = 69,64 
Τελική ιδιοκτησία (Τ7.Τ8.Τ15.Τ16.Τ6.Τ7)= 400,42 τμ 
γ) Ιδιοκτησία Μαυράδα Βασιλικής (04) 

Εμβαδόν (Α9.Τ4.Τ5.Α8.Α11.Τ3.Α10.Α9) = 187,09 τμ 
Ρυμοτομούμενο (Α9.Τ4.Τ3.Α10.Α9) = 27,18 τμ 
Εισφορά σε γη 0,10X187,09 = 18,71 τμ 
Τελική ιδιοκτησία (Τ3.Τ4.Α8Λ11.Τ3) = 159,91 τμ 
δ) Ιδιοκτησία Τζουβάρα Δημητρίου & Τζουβάρα Κων/νου (03) 

(νυν Τζουβάρα Δημητρίου 8 Κληρονόμων Τζουβάρα Κων/νου) 
Εμβαδόν (Α5.Τ7.Τ6.Τ16.Α6.Α7.Τ17.Τ18.Α8.Τ5.Τ4.Α9.Α6)= 1392,65 τμ 
Ρυμοτομούμενα: (Τ16.Α6.Α7.Τ17.Τ16) = 96,57 τμ 
(Α5.Τ7.Τ6.Τ5.Τ4.Α9.Α5) = 285,47 τμ 
ΣΥΝΟΛΟ: 382,04 τμ 

Εισφορά σε γη: (25+50+150+0,4Χ392,6)=382,04 τμ 
Τελική ιδιοκτησία (Τ5.Τ6.Τ16.Τ17.Τ18.Α8.Τ5)= 1010,65 τμ 
ε) Ιδιοκτησία Τζουάνα Κωνστοντίνου (05) 

(νυν Κληρ/μων Τζουάνα Κωνστοντίνου) 

Εμβοδόν (Α12.Α10.Τ3Λ11.Τ19.Τ2.Α12) = 187,09 τμ 
Ρυμοτομούμενο (Α12.Α10.Τ3.Τ2.Α12) = 27,18 τμ 
Εισφορά σε γη: 0,10X187,09 = 18,71 τμ 
Τελική ιδιοκτησία (Τ2.Τ3.Α11.Τ19.Τ2)= 159,91 τμ 


ΜΕΛΕΤΗΤΗ ϊϊ 

«·>. ΗΕ 27860 - 
ΔΙΑΚΟΥ ί ΒΑΣΑΧΑΡΗ 4 


ΤΙΚΔΙ Π5. 8 ΧΠ · : 
ΠΕΡΚΕΡΕΙΑΣΓΟ . - ,ΆΔΑΣ 
Αα&^4-2ζ2°Ι1 . 





ΤΕΧΝΙΚΟ ΓΡΑΦΕΙΟ ΜΕΛΕΤΩΝ 

ΣΤΥΛΙΑΝΟΥ Α.ΖΑΧΑΡΟΠΟΥΛΟΥ 

ΑΓΡΟΝΟΜΟΥ ΤΟΠΟΓΡΑΦΟΥ ΜΗΧΑΝΙΚΟΥ ^ ΞΗΜΏι ’ 

ΚΛΙΜΑΚΑ 

1:200 

ΘΕΜΑ ΤΟΠΟΓΡΑφί ΚΟ ΔΙΑΓΡΑΜΜΑ ΤΡΟΠΟΠΟΙΗΣΗΣ ΣΧΕΔΙΟΥ ΠΟΛΕΩΣ 

ΕΡΓΟ Εφαρμογή της 16/2008 Απόφασης Τριμ. Πρωιοδικίου Λαμίας 

ΠΡΟΒΟΛΙΚΟ ΣΥΣΤΗΜΑ 

ΘΕΣΗ ΕΝΤΟΣ ΣΧΕΔΙΟΥ ΠΟΛΕΟΣ Σ.Σ. ΛΙΑΝΟΚΛΑΔΙΟΥ, ΔΗΜΟΥ ΛΑΜΙΕΩΝ 


ΤΖΟΥΑΝΑΣ ΓΕ0ΡΠ0Σ κλπ. 

ΑΡ. ΣΧΕΔΙΟΥ 

ΗΜΕΡΟΜΗΝΙΑ ΛΑΜΙΑ, ΟΚΤΩΒΡΙΟΣ 2012 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

